Man vas ná hy glo mense met handgranaat dreig | Maroela Media
Die handgranaat wat gevind is. Foto: SAPD
Kapt. Paul Ramaloko, provinsiale polisiewoordvoerder, het gesê die Morokweng-polisie en Vryburg-honde-eenheid het op 'n klag reageer dat 'n besope man in die Setabeng-dorpie van Morokweng met 'n handgranaat rondloop en mense dreig.
"Toe die polisie by die toneel opdaag het, het hulle 'n M26-handgranaat gevind wat onder 'n boom weggesteek is," het Ramaloko gesê. "Die polisie het ook die verdagte se huis deurgesoek en op 'n gedeelte van 'n mortier en 'n spul gebruikte patroondoppies van 'n hoë kaliber vuurwapen afgekom."
Die man sal na verwagting Woensdag in die Ganyesa-landdroshof verskyn op aanklagte van die onwettige besit van ammunisie en plofstof.
weet nie of ek iets mis nie maar ek kon nerens lees dat ammunisie by hom gevind is nie – enige iemand kan soveel dope he as wat hulle wil – daar is geen wetgewing daarteen nie (dope is net braas of staal) die granaat en deel van die mortier kan onder springstof geklasifiseer word.